Torghatten (selskap)

Torghatten AS, tidligere Torghatten Trafikkselskap ASA, er et av Norges største konsern innen kollektivtransport. Selskapet ble stiftet i 1878 og har en årlig omsetning på ca. 8 milliarder kr og omtrent 4 500 ansatte. Hovedvirksomheten er innenfor transport med ferje og hurtigbåt i hele Norge. Til dette disponerer konsernet en flåte på omtrent 100 fartøy. Konsernets hovedkontor ligger i Brønnøysund, og morselskapet er nå et rent eierselskap etter at rederivirksomheten ble skilt ut i datterselskapet Torghatten Trafikkselskap i 2009, mens morselskapet forenklet navnet til dagens form. Selskapet ble oppkjøpt av det svenske oppkjøpsfondet EQT i 2021.Widerøe blir på norske hender etter Torghatten-salg: – Vi har troen og vil være aksjonærer videre. E24. Besøkt 4. mars 2021. Senere samme år ble hele konsernets bussvirksomhet solgt videre og samlet i Connect Bus.

 Konsern 
De fleste av konsernets datterselskaper opererer innenfor skipsfart, men det finnes også andre driftsområder.
 Torghatten Sør (Ex. Bastø Fosen) – opererer fergesambandene Horten–Moss og Svelvik–Verket, hovedkontor i Horten
 Torghatten Midt – opererer ferge- og hurtigbåtsamband i Nordland, Trøndelag og Hordaland, hovedkontor i Trondheim
 Torghatten Nord – opererer ferge- og hurtigbåtsamband i Nordland, Troms og Møre og Romsdal, hovedkontor i Tromsø
 Secora – entreprenør innen utbygging av havner og farleder, hovedkontor i Svolvær

 Fellesforetak 
Konsernet deltar i flere fellesforetak. I begynnelsen av 2005 gikk selskapet inn i Edda Gas KS med en eierandel på 5 % mens Bergesen d.y. har 49 % av aksjene. Selskapet Stavanger Bay KS ble opprettet i 2004 og opererer et Aframax-skip på 105 000 tonn. Her eier selskapet 50 % av aksjene. I 2013 ble selskapet WF Holding opprettet, Torghatten eide her 66 % av aksjene i selskapet som igjen eier Widerøes Flyveselskap AS. I forbindelse med oppkjøpet i 2021 ble aksjene i WF Holding overført til eget selskap som ikke inngikk i overtagelsen.

 Referanser 
«Årsberetning 2009». Torghatten Trafikkselskap

 Eksterne lenker 



Kategori:Norske busselskaper
Kategori:Sjøfart i Nordland
Kategori:Selskaper etablert i 1878
Kategori:Artikler i sjøfart-prosjektet